OpenLLM-France/wikimedia huggingface dataset:
# Dodecàgon

En geometria, un dodecàgon és un polígon de dotze costats i, per tant, de dotze vèrtexs.
El nom "dodecàgon" prové del grec antic dodecagon, de dodeca "dotze" + gon "angle".
Els angles interns d'un dodecàgon sumen 1800º.

## Dodecàgon regular

Un dodecàgon és regular quan tots els seus costats i angles tenen la mateixa mesura. Els angles interiors d'un dodecàgon són de 1800º / 12 = 150º.
El dodecàgon regular és construïble amb regle i compàs.
El símbol de Schläfli és {12} i pot ser construït com un hexàgon truncat, t{6}, o un triangle doblement truncat, tt{3}.

### Perímetre

El perímetre d'un dodecàgon regular de costat $L$ és
    $P=12\cdot L$
O bé, en termes del circumradi $r$ és
    ${\begin{aligned}P&=24r\tan \left({\frac {\pi }{12}}\right)=12r{\sqrt {2-{\sqrt {3}}}}\\&\simeq 6.21165708246\,r\end{aligned}}$

### Àrea

L'àrea d'un dodecàgon regular de costat $L$ és
    $A={\frac {3\cdot L^{2}}{\tan({\frac {\pi }{12}})}}=L^{2}\cdot (6+3{\sqrt {3}})\simeq 11,1962\ L^{2}$
O bé, en funció de l'apotema $a$ i del costat $L$ del dodecàgon,
    $A={\frac {P\cdot a}{2}}={\frac {12\cdot L\cdot a}{2}}=6\cdot L\cdot a$
També, en funció d'únicament l'apotema $a$,
    $A=a^{2}\cdot (24-12{\sqrt {3}})$
I, finalment, en funció del radio $r$ de la circumferència circumscrita al dodecàgon,
    $A=3r^{2}$

### Construcció d'un dodecàgon regular

A continuació es presenta un mètode de construcció del dodecàgon regular amb regle i compàs en 23 passos. Cal tenir en compte que entre els passos 8 i 11 no es modifica l'obertura del compàs.

## Vegeu també

* Dodecaedre

## Referències

* ↑ «Dodecàgon». Gran Enciclopèdia Catalana. Barcelona: Grup Enciclopèdia Catalana.
* ↑ «dodecagon». Dictionary.com. [Consulta: 5 maig 2010]. (anglès)
* ↑ «dodecagon». Wolfram MathWorld. [Consulta: 5 maig 2010]. (anglès)
* ↑ Clarence Addison Willis. B. Blakiston's Son & Company. Plane Geometry: Experiment, Classification, Discovery, Application (en anglès), 1922.
* 1 2 Sapiña, R. «Calculadora de l'àrea i perímetre del dodecàgon regular» (en castellà). Problemas y ecuaciones. ISSN: 2659-9899 [Consulta: 3 juliol 2020].
* ↑ Wells, David «The Penguin Dictionary of Curious and Interesting Numbers» (en anglès). Penguin, 1997, pàg. 137.
Viccionari
# Temples de Tarxien

Els temples de Tarxien, a Tarxien, a Malta, són un complex megalític construït aproximadament el 2800 aC. Des del 1992, els temples de Tarxien són part del conjunt dels Temples megalítics de Malta, que estan inclosos en la llista del Patrimoni de la Humanitat elaborada per la Unesco. Aquest any, s'hi van afegir cinc nous temples, situats a Gozo i Malta, al temple de Ġgantija, a l'illa de Gozo, que ja havia estat declarat com a patrimoni el 1980.

## Funció

L'excavació del jaciment revela que s'utilitzava àmpliament per a rituals, que probablement implicaven sacrificis d'animals. Especialment interessant a Tarxien és que probablement els rodets de pedra que quedaven fora del temple sud s'utilitzaven per transportar els megàlits. A més, s'han trobat proves de cremació al centre del temple sud, la qual cosa és un indicador que el lloc va ser reutilitzat com a cementiri d'incineració de l'edat de bronze.
L'arqueòleg maltès, Temístocles Zammit, va començar l'excavació del recinte el 1913 on hi va descobrir el que seria l'Hipogeu de Ħal-Saflieni Al llarg de tres anys, Zammit va comptar amb l'ajuda d'agricultors i habitants locals per a un projecte d'excavació d'una escala sense precedents a Malta. El 1920, Zammit havia identificat i dut a terme treballs de restauració en cinc temples separats i interconnectats, mostrant una col·lecció notable d'artefactes, inclosa l'estàtua d'una deïtat que representava una deessa mare dedicada a la fertilitat.

## Referències

* ↑ Wells, Ollie. «The Megalithic Temples of Malta» (en anglès). World History Encyclopedia, 17-02-2021. [Consulta: 18 febrer 2024].
* ↑ «Megalithic Temples of Malta» (en anglès). UNESCO World Heritage Centre. [Consulta: 18 febrer 2024].
* ↑ Azzopardi, George «Cremation burials in early Bronze Age Malta : evidence from Tarxien and Ggantija» (en anglès). Malta Archaeological Review, 2011, pàg. 9-17.
* ↑ Gimbutas, Marija. The Living Goddesses (en anglès). University of California Press, 2001-01-12, p. 61. ISBN 978-0-520-22915-0.
* ↑ Zammit, T. «VII.—Third Report on the Hal-Tarxien Excavations, Malta» (en anglès). Archaeologia, 70, 01-01-1920, pàg. 179–200. DOI: 10.1017/S0261340900011085. ISSN: 2051-3186.
* ↑ Stroud, Katya «A Neolithic World View Lost in Translation: The Case of the Tarxien Temples» (en anglès). Journal of Skyscape Archaeology, 5, 2, 2019, pàg. 191–209. DOI: 10.1558/jsa.40026. ISSN: 2055-3498.

## Vegeu també

* Hagar Qim
* Mnajdra
* Ta' Ħaġrat
* Skorba
* Ġgantija

## Enllaços externs

* Descripció i plànol dels temples.
# Dominic Solanke

Dominic Ayodele Solanke-Mitchell (14 de setembre de 1997), conegut com a Dominic Solanke, és un futbolista professional anglès que juga de davanter pel Tottenham Hotspur de la Premier League i per l'equip nacional anglés.

## Referències

* ↑ «Dominic Solanke: Overview». Premier League. [Consulta: 7 abril 2019].
* ↑ «Dominic Solanke». AFC Bournemouth. [Consulta: 7 abril 2019].
* ↑ «Dominic Solanke Profile». Football Arroyo. [Consulta: 3 agost 2022].
# Col·lecció arqueològica d'Amorgós

La Col·lecció arqueològica d'Amorgós és una col·lecció o museu de Grècia situada a l'illa d'Amorgós, a l'arxipèlag de les Cíclades.
Es troba a la torre de Gavras, un edifici del període venecià que degué ser construït al s. XVI. L'edifici va ser donat el 1963 i rehabilitat entre 1972 i 1978.
Aquesta col·lecció es compon d'objectes de períodes compresos entre la prehistòria i l'època romana que s'han trobat en excavacions de l'illa, principalment en les seues tres antigues ciutats: Minoa, Egíala i Arcèsina.
Entre les troballes prehistòriques se'n troben peces de terrissa i figuretes de la civilització ciclàdica. També s'exposa una secció estratigràfica del jaciment arqueològic de Markianí.
D'èpoques posteriors, hi ha peces de ceràmica, estàtues, relleus i inscripcions epigràfiques de períodes compresos entre l'època arcaica i la romana. Cal destacar-ne un pitos funerari del s. IV ae. D'altra banda, hi ha algunes miniatures realitzades amb materials com argila, metall, or, ivori i vidre, que provenen principalment del jaciment de Minoa. També s'hi conserven alguns elements arquitectònics d'aquests períodes.
* Peça de ceràmica del període protogeomètric o del geomètric antic
* Part d'un kuros del període arcaic
* Estàtua de dona sense cap realitzada amb marbre de Paros, del període hel·lenístic

## Referències

* ↑ Col·lecció arqueològica d'Amorgós en la pàgina del Ministeri de Cultura de Grècia: història (en grec).
* ↑ Col·lecció arqueològica d'Amorgós en la pàgina del Ministeri de Cultura de Grècia: descripció (en grec).
# Adrian Tekliński

Adrian Tekliński (Brzeg, Voivodat d'Opole, 3 de novembre de 1989) és un ciclista polonès, professional des del 2013. Actualment milita en l'equip SKC Tufo Prostějov.
Els seus millors resultats els ha aconseguit en el ciclisme en pista, destacant el campionat del món en Scratch de 2017.

## Palmarès en pista

* 2013
** Campió de Polònia en Òmnium
** Campió de Polònia en Scratch
** Campió de Polònia en Persecució per equips
* 2015
** Campió de Polònia en Òmnium
** Campió de Polònia en Puntuació
* 2016
** Campió de Polònia en Òmnium
** Campió de Polònia en Persecució
* 2017
** Campió del món en Scratch

## Palmarès en ruta

* 2014
** Vencedor d'una etapa al Bałtyk-Karkonosze Tour

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Pòssum ratllat comú

El pòssum ratllat comú (Dactylopsila trivirgata) és un membre de la família dels petàurids, un grup de marsupials. Viu a Austràlia i l'illa de Nova Guinea, així com a diverses illes petites de la regió. Destaca per la seva coloració distintiva. Aquest animal és negre, amb tres ratlles blanques que van del cap a la cua i amb un ventre i unes potes blancs. És similar al petaure del sucre, amb el qual està relacionat.

## Referències

Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Düngelau

El Düngelau és un riu d'Hamburg (Alemanya). Neix a l'aiguamoll del Wittenmoor a Stellingen i desemboca al Mühlenau a Eidelstedt.
Fotos del naixement a la desembocadura:
* El sender al marge del riu
* La conca de dipòsit gelada
* Un estany (esquerra) i el Düngelau (dreta) al Park Sola Bona a Eidelstedt
* La vall del Düngelau a prop de la desembocadura amb el Mühlenau

## Enllaços externs

* Web de l'associació dels jardins populars al marge del Düngelau, web amb moltes fotos Arxivat 2010-04-03 a Wayback Machine.
# Jämlitz-Klein Düben

Jämlitz-Klein Düben (baix sòrab: Jemjelica-Źěwink) és un municipi alemany que pertany a l'estat de Brandenburg. Forma part de l'Amt Döbern-Land i fou creat el 2001, a la zona d'assentament dels sòrabs. Està a la frontera amb l'estat de Saxònia.
# Dominic Monaghan

Dominic Bernard Patrick Luke Monaghan (Berlín, Alemanya 8 de desembre de 1976) és un actor de cinema i televisió britànic més conegut com a Dominic Monaghan
Als 12 anys, es va traslladar a viure amb la seva família a Manchester. Un agent de la BBC el va localitzar i va començar a treballar el 1996 en la sèrie Hetty Wainthropp Investigates.
Ha treballat en sèries de televisió com Monsignor Renard o "Hostile Waters" (1997). El seu primer paper conegut mundialment és el de Meriadoc "Merry" Brandiboc a la pel·lícula de Peter Jackson "El senyor dels anells".
El seu últim treball és Lost, una sèrie de gran èxit televisiu als Estats Units que tracta sobre la supervivència de 48 persones que han sofert un accident aeri i han anat a parar a una misteriosa illa. Dominic interpreta a Charlie Pace, un dels protagonistes.
Va trencar el seu festeig de 4 anys amb l'argentina Sofia Rapp,

## Filmografia

* Hetty Wainthropp Investigates (1996) (Sèrie de televisió) (Geoffrey Shawcross)
* Hostile Waters (1997) (TV) (Sasha)
* This is Personal: The Hunt for the Yorkshire Ripper (2000) (Jimmy Furey)
* Monsignor Renard (2000) (Sèrie de televisió) (Etienne Pierre Rollinger)
* El senyor dels anells: La germandat de l'anell (Merry)
* El senyor dels anells: Les dues torres (Merry)
* El senyor dels anells: El retorn del rei (Merry)
* An Insomniac's Nightmare (2003) (Jack)
* Spivs (2004) (Goat)
* The Purifiers (2004)
* Lost (2004-2007 i 2010) (sèrie de televisió) (Charlie Pace)
* Shooting Livien (2005) (Owen)
* X-Men Origins: Wolverine
* FlashForward
* El rei de la fi del món (Edge of the World) (2021)

## Enllaços externs

* Dominic Monaghan Fansite (anglès)
# Charles Antenen

Charles Antenen (La Chaux-de-Fonds, 3 de novembre de 1929 - Les Bayards, 20 de maig de 2000) fou un futbolista suís de la dècada de 1950.

## Trajectòria

Era conegut amb el sobrenom de Kiki. La major part de la seva carrera la va viure al FC La Chaux-de-Fonds, on jugà entre 1945-52 i 1954-65, i on guanyà tres lligues i sis copes nacionals. També jugà al Lausanne Sports la temporada 1953-54. Amb la selecció de Suïssa disputà 56 partits i marcà 22 gols. A més participà a tres mundials, Brasil 1950, Suïssa 1954 i Xile 1962.

## Palmarès

* Lliga suïssa de futbol:
** 1953-54, 1954-55, 1963-64
* Copa suïssa de futbol:
** 1947-48, 1950-51, 1943-54, 1954-55, 1956-57, 1960-61

## Referències

* ↑ «Football Kiki Antenen s est eteint...» (en francès). 24 heures (Suïssa) [Consulta: 11 març 2010]. Arxivat 2012-07-07 at Archive.is «Còpia arxivada». Arxivat de l'original el 2012-07-07. [Consulta: 26 juliol 2015].
* ↑ «Perfil a national-football-teams». national-football-teams.com. [Consulta: 1r abril 2015].
Charles Antenen amb Suïssa - Caixes de navegació :
Selecció de futbol de Suïssa – Copa del Món de Futbol de 1950
1 Antenen •
2 Bader •
3 Beerli •
4 Bickel •
5 Bocquet •
6 Corrodi •
7 Eggimann •
8 Fatton •
9 Friedländer •
10 Gyger •
11 Hug •
12 Kernen •
13 Lusenti •
14 Neury •
15 Quinche •
16 Rey •
17 Schneiter •
18 Siegenthaler •
19 Soldini •
20 Steffen •
21 Stuber •
22 Tamini •
Seleccionador: Andreoli
Selecció de futbol de Suïssa – Copa del Món de futbol 1954
1 Eich •
2 Parlier •
3 Stuber •
4 Bocquet •
5 Flückiger •
6 Mathis •
7 Neury •
8 Bigler •
9 Casali •
10 Eggimann •
11 Eschmann •
12 Fesselet •
13 Frosio •
14 Kernen •
15 Antenen •
16 Ballaman •
17 Fatton •
18 Hügi •
19 Mauron •
20 Meier •
21 Riva •
22 Vonlanthen •
Seleccionador: Rappan
Selecció de futbol de Suïssa – Copa del Món de futbol 1962
1 Elsener •
2 Permunian •
3 Stettler •
4 Kernen •
5 Morf •
6 Rösch •
7 Schneiter •
8 Tacchella •
9 Grobéty •
10 Kehl •
11 Meier •
12 M. Vonlanthen •
13 Weber •
14 Allemann •
15 Antenen •
16 Dürr •
17 Eschmann •
18 Pottier •
19 Rey •
20 R. Vonlanthen •
21 Wüthrich •
22 Frigerio •
Seleccionador: Rappan :
# Viquipèdia en lituà

La Viquipèdia en lituà és la versió en lituà de Wikipèdia, iniciada el maig de 2003. El 14 de desembre de 2005 va assolir 10,000 articles, i el 26 de febrer de 2006 arribà als 40,000 articles. Els 50,000 articles foren assolits l'u d'agost de 2007, i assoliria els 100,000 articles el 18 de gener de 2010. En octubre 2024, tenia 200.041 articles.

## Dades importants

* 14 d'octubre de 2004: assoleix els 1000 articles.
* 14 de desembre de 2005: assoleix els 10.000 articles.
* 23 de maig de 2006: assoleix els 20.000 articles.
* 6 de setembre de 2006: assoleix els 30.000 articles.
* 28 de febrer de 2007: assoleix els 40.000 articles.
* 1 d'agost de 2007: assoleix els 50.000 articles.
* 25 de gener de 2008: assoleix els 60.000 articles.
* 14 de setembre de 2008: assoleix els 70.000 articles.
* 22 de gener de 2009: assoleix els 80.000 articles.
* 3 d'agost de 2009: assoleix els 90.000 articles.
* 18 de gener de 2010: assoleix els 100.000 articles.
* 22 d'octubre de 2010: assoleix els 120.000 articles.
* 19 d'octubre de 2011: assoleix els 140.000 articles.
* novembre de 2013: assoleix els 160.000 articles.

## Galeria

* Logo de la Viquipèdia en lituà commemoratiu dels 100.000 articles

## Referències

* ↑ History on Lithuanian Wikipedia
* ↑ Lithuanian Wikipedia, Retrieved January 18, 2010

## Enllaços externs

* (lituà) Viquipèdia en lituà
* (lituà) Història de la viquipèdia en lituà
* (lituà) Versió mòbil de la viquipèdia en lituà
# Acumulador

* Per a altres significats, vegeu «Bateria recarregable».
Un acumulador és un dipòsit d'emmagatzematge a pressió en què es porta a terme un fluid hidràulic no compressible a pressió per una font externa. La font externa pot ser un ressort, un pes elevat, o un gas comprimit. Un acumulador permet que un sistema hidràulic afronti als extrems de la demanda mitjançant una bomba menys potent, per respondre més ràpidament a una demanda temporal, i per suavitzar les pulsacions. Es tracta d'un dels mitjans d'emmagatzematge d'energia. Els acumuladors de gas comprimit, també anomenats acumuladors hidropneumàtics són el tipus més comú.

## Referències

* ↑ «acumulador hidràulic». GEC. [Consulta: 15 desembre 2022].
* ↑ Bautista, Tomás González; Gómez, Gonzalo del Río; Sánchez, José Tena; Vega, Benjamín Torres. Elementos y circuitos de neumática e hidráulica (Circuitos de fluidos. Suspensión y dirección) (en castellà). Editorial Editex, 2017. ISBN 978-84-9161-268-1.
# Pòssum pigmeu occidental

El pòssum pigmeu occidental (Cercartetus concinnus), conegut també com a mundarda, és un petit marsupial originari d'Austràlia. Té una distribució fragmentària que inclou el sud-oest d'Austràlia Occidental, així com zones de conreu de blat d'Austràlia Meridional, Kangaroo Island i Victòria, al sud fins a Edenhope. També viu a l'extrem sud-occidental de Nova Gal·les del Sud.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 44-45. ISBN 0-801-88221-4. (anglès)
* ↑ Menkhorst, Peter. A Field Guide to the Mammals of Australia. Oxford University Press, 2001, p. 88.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Domingos Paciência

Domingos José Paciência Oliveira, més conegut simplement com a Domingos Paciência (Leça da Palmeira Matosinhos, 2 de gener de 1969), és un exfutbolista i entrenador portugués. Com a jugador ocupava la posició de davanter.

## Trajectòria

Arriba al FC Porto provinent de l'Atlético de Leça quan té 13 anys, i sis després, debuta amb el primer equip. Fins a 1997 va ser el davanter de referència de l'equip lusità, i va aconseguir el trofeu del màxim golejador de la temporada 95/96.
El fitxatge de Mario Jardel li barra el pas i a l'estiu de 1997 marxa al CD Tenerife. Però, no gaudeix de massa gol a les Canàries. Dos anys després retorna al FC Porto, sense recuperar el nivell golejador que el va caracteritzar anys abans.
Domingos va ser 34 vegades internacional amb la selecció de Portugal, tot marcant 9 gols. Amb els lusos, va participar en l'Eurocopa de 1996.

## Com a entrenador

Després de retirar-se el 2001, Domingos ha seguit vinculat al futbol en la faceta d'entrenador. El 2005 es va fer càrrec del filial del Porto. A l'any següent recala a la UD Leiria, de la primera divisió portuguesa. El 2007 s'incorpora a l'Académica de Coimbra on roman fins a la temporada 2008-09. A partir de l'any 2009 entrena el Sporting Clube de Braga aconseguint el subcampionat portugués i classificant l'equip per a la Lliga de Campions. La temporada següent, 2010-11, aconsegueix arribar a la final de la Lliga Europa on és derrotat a la final pel FC Porto per 1-0.

## Títols

* Lliga portuguesa: 1987-88, 1989-90, 1991-92, 1992-93, 1994-95, 1995-96, 1996-97
* Copa portuguesa: 1987-88, 1990-91, 1993-94, 1999-2000, 2000-01
* Supercopa portuguesa: 1991, 1992, 1994, 1995, 1999, 2000
* Màxim golejador: 1995-96
* Futbolista de l'any de Portugal: 1990
# Theodor Coccius

Theodor Coccius (Leipzig, 8 de març de 1824 - Leipzig, 24 d'agost de 1897) va ser un pianista i pedagog alemany.
Coccius va néixer a Knauthain prop de Leipzig el 1824. Va ser alumne de Sigismond Thalberg.
Va ensenyar al Conservatori de Leipzig des de 1864 per la resta de la seva vida, al costat d'Ignaz Moscheles i Carl Reinecke. Els seus alumnes destacats van ser Franz Oskar Merikanto, Aleksander Michałowski (1867-69), i Algernon Ashton.
Era el germà gran de l'oftalmòleg Ernst Adolf Coccius (1825-1890).

## Referències

* ↑ «Komponisten: Oskar Merikanto (1868-1924)». Arxivat de l'original el 2016-03-16. [Consulta: 12 juny 2022].
* ↑ https://bn.org.pl/chopin/index.php/en/pianists/bio/19
* ↑ https://www.bach-cantatas.com/Lib/Ashton-Algernon.htm
# Karol Świerczewski

Karol Świerczewski (Varsòvia, 22 de febrer de 1897 - Jabłonki, 28 de març de 1947) fou un oficial militar a la Rússia bolxevic i més tard general al servei de la Unió Soviètica, de la Segona República espanyola i del govern polonès immediatament posterior a la II Guerra Mundial.
El 1936, sota el nom de General Walter, marxà a Espanya per a combatre l'alçament militar que havia desencadenat la Guerra Civil espanyola. Aviat es guanyà la reputació com a comandament militar competent al capdavant de la XIV Brigada Internacional i després de la 35a Divisió republicana.
En el terreny de les anècdotes produïdes durant la seva estada a Espanya, destaca el fet que la fotògrafa d'origen polonès Gerda Taro (companya de Robert Capa), perdé la vida quan pujà a l'estrep del seu cotxe i un tanc republicà els envestí per accident, durant el caos de la retirada de la batalla de Brunete, el 26 de juliol del 1937.
Al final de la Segona Guerra Mundial va ser instal·lat com un dels líders del Govern Provisional d'Unitat Nacional polonès patrocinat pels soviètics. Poc després, Świerczewski va morir en una emboscada a la carretera rural sota els trets de militants de l'exèrcit insurgent ucraïnès. Va ser una icona de la propaganda comunista durant les següents dècades.

## Referències

* ↑ «Karol Świerczewski „Walter” (1897–1947) - Informacja historyczna - Instytut Pamięci Narodowej», 02-04-2012. Arxivat de l'original el 2012-04-02. [Consulta: 19 maig 2023].
# Choerodon sugillatum

Choerodon sugillatum és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 24 cm de longitud total.

## Distribució geogràfica

Es troba al nord d'Austràlia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Viquipèdia en indonesi

La Viquipèdia en indonesi (en indonesi: Wikipedia bahasa Indonesia) és l'edició en indonesi de la Viquipèdia.
Va ser creada el maig de 2003 i el primer article va ser "Elektron", creat el dia 30 de maig del mateix any. Tanmateix, la pàgina principal va ser creada sis mesos més tard, el 29 de novembre. El febrer de 2009 tenia més de 100.000 articles. L'abril de 2010 va superar els 120.000 articles. Actualment, (octubre 2024) té 1.119.018 articles.
La Viquipèdia en indonesi és la cinquena amb un creixement més ràpid de nombre d'articles de totes les viquipèdies asiàtiques, després de les viquipèdies en japonès, en xinès, en coreà i en turc. A més, és la tercera Viquipèdia més grossa de qualsevol país en vies de desenvolupament.

## Bibliografia

* Lih, Andrew. The Wikipedia Revolution: How a Bunch of Nobodies Created the World's Greatest Encyclopedia. Hyperion, Nova York. 2009. First Edition. ISBN 978-1-4013-0371-6 (alkaline paper).

## Referències

* ↑ (indonesi) Electron History Page in Bahasa Indonesia
* ↑ (indonesi) Tokoh Indonesia: Revo AGS: Indonesian Wikipedia Contributor Arxivat 2007-10-10 a Wayback Machine.
* ↑ (indonesi) Wikipedia Bahasa Indonesia Main Page history
* ↑ List of Wikipedias
* ↑ Putra, Budi. "Fast growing of Indonesian Wikipedia Arxivat 2012-04-15 a Wayback Machine.." CNET Asia. August 31, 2006.
# Akuapems

Els akuapems (o akwapems, o akuapims) són els membres d'un grup ètnic que tenen com a llengua materna l'akuapem, dialecte de l'àkan. El seu territori està situat a la regió Oriental i a la regió del Gran Accra. Hi ha entre 717.000 i 727.000 akwuapems.

## Situació territorial

El territori dels akuapems està al voltant de les ciutats d'Aburi i de Nsawam, la majoria del qual està a la regió Oriental. També viuen al nord de la regió del Gran Accra. Adjen Kotofo està al límit sud-occidental del seu territori i Okrakwajo està al seu límit septentrional. Al límit oriental hi ha la població d'Akropong.

## Etnònim

Els akuapems s'han denominat amb diferents noms: akuapem twi, akwapems, akwapem twis, akwapims, akwapim twis, tchis, tschwis, tshis i twis.

## Llengua

Els akuapems parlen un dialecte de l'àkan, l'akuapem.

## Religió

Segons el joshuaproject, el 92% dels akuapems són cristians, el 3% creuen en religions africanes tradicionals i el 2% es declaren no religiosos. El 80% dels akuapems cristians són protestants, el 10% són catòlics i el 10% pertanyen a esglésies independents. El 22% dels akuapems cristians segueixen l'evangelisme.

## Referències

* 1 2 3 4 «People name: Akwapim of Ghana». peoplegroups. [Consulta: 26 octubre 2015].
* 1 2 3 «Akan-Akwapem, Akuapim in Ghana». joshuaproject. [Consulta: 26 octubre 2015].
* ↑ «Akuapem (people d'Afrique)» (en francès). Biblioteca Nacional de França. [Consulta: 26 octubre 2015].
* ↑ «Dialect: Akuapem». glottolog. [Consulta: 26 octubre 2015].